**CÉGES SZÁMLAIGÉNYLÉSSEL KAPCSOLATOS TÁJÉKOZTATÓ**

Amennyiben költségtérítési díjának egy részét vagy egészét egyéni vállalkozóként számla alapján kívánja rendezni, vagy a költségtérítési díj megfizetését más egyéni vállalkozó vagy gazdálkodó szervezet átvállalta akkor az ún. **„Kérelem a számlaigényléshez** formanyomtatványt kell benyújtania, illetve a **Neptun rendszerben a partnerszervezetek közé fel kell töltenie** a számlaigénylőn is megjelölt partnert. (a nyomtatvány nélkül számlát kiállítani nem áll módunkban!).

**Számlaigénylő lap beküldése**

A számlaigényléshez szükséges nyomtatvány letölthető a következő oldalról:

[számlaigénylő lap 2013 (pdf formátumban)](https://ppke.hu/uploads/articles/19940/file/2013%20PPKE%20Sz%C3%A1mlaig%C3%A9nyl%C5%91%20lap.pdf)

[számlaigénylő lap 2013 (word formátumban)](https://ppke.hu/uploads/articles/19940/file/2013%20PPKE%20Sz%C3%A1mlaig%C3%A9nyl%C5%91%20lap.docx)

A kitöltött számlaigénylő nyomtatványt a **Hallgatói Pénzügy részére postai úton** - PPKE Hallgatói Pénzügy, **1088 Budapest, Szentkirályi u. 28. címre kérjük megküldeni.**

**A megadott határidőig elektronikus formában is beküldheti a kitöltött dokumentumot a** **szamlaigenyles@ppke.hu** **címre vagy faxon a 429-7246 számra,** de ebben az esetben is kérjük, hogy postán is juttassa el az eredeti számlaigénylőt a fenti címre.

**A formanyomtatvány leadásának (beérkezési) határideje: 2013. JANUÁR 21.**

**Partnerszervezet feltöltése a Neptun rendszerben:**

A Neptun rendszerbe belépve a **„Pénzügyek”**, **„Beállítások”** felületen a „Szervezetek” fülre lépve a következő lépéseket kell végrehajtani:

1. Kattintson az **„Új saját szervezet”** gombra
2. A felbukkanó ablakban a **„nagyító”** ikonra kattintva felnyílik egy kereső mező. Itt név, adószám vagy cím alapján **keressen rá a számlát igénylő cégre/egyéni vállalkozóra.**

Amennyiben a rendszerben megtalálható a partnerszervezet, úgy a nevének sorában található **„lehetőségek”** gombra kattintva felugrik a **„kiválaszt”** opció, melyre kattintva az adott cég/egyéni vállalkozó bekerül a **„Saját befizető szervezeteim”** közé.
3. Amennyiben a kereső mezőben futtatott kereséssel **nem találja meg a kívánt szervezetet**, úgy a **„Szervezetek” fülön az „Új saját szervezet” majd a felbukkanó ablakban az „Új szervezet” gombra kattintva új partnert** vihet fel a kért adatok megadásával.
Ezt követően a 2. pontban említett lépéseket végrehajtva az új partnerszervezetet hozzá tudja rendelni saját befizető szervezeteihez.

Kérdés felmerülése esetén a Hallgatói Pénzügy elérhetősége:

Telefonszám: 429-7259

Drahos Tamás drahos.tamas@ppke.hu

Markos Miklós markos.miklos@ppke.hu